Kui te küsite Sillamäe noorelt, kuhu ta läheb peale tunde, vastab ta tihtipeale – Uleisse (ulei tähendab vene keelest tõlgituna „mesitaru”) ja selle vastuse peale võib täiskasvanu olla muretu, sest teab täpselt, et seal noor areneb, õpib ja samas puhkab. Sillamäe Huvi- ja Noortekeskuses Ulei leiab endale tegevuse üle 400 noore, mõned käivad huviringides, mõned osalevad kunstiklasside õppetöös, mõned aga tulevad niisama vaba aega veetma avatud noorteklubisse „Uus põlvkond”.
#000001
Sellest „niisama vaba aja veetmisest” sünnivadki suurepärased ideed ja noorteprojektid, mis viiakse ellu tänu erinevate noorteprogrammide toetustele.
#000002
Avatud noorteklubis „Uus põlvkond” ei ole õpetajat ega mingit juhti, küll on noorte sõber ja juhendaja, keda noored kutsuvad tihtipeale Mihhaks. Noorsootöötaja Mihhail Kuliki sõnul on tema tööelu tõesti nagu lõbusat suminat täis mesitaru, kus igal osalejal oma tähtis roll ühise eesmärgi saavutamisel. Üks noor tuleb välja ideega, teine oskab seda edasi arendada, kolmas on tugev meeskonnatöö arendamises, neljas laulmises või IT-valdkonnas – iga anne ja oskus leiab rakendust.
#000003
Nii juhtus ka meie noorsootöötajaga, kellele meeldib matkata, elada tervislikult ja aktiivselt, teha sporti ja austada loodust. Noorsootöötaja huvist ja tema oskusest nakatada noori oma ideedega kasvasid välja mitmed aktiivse eluviisi propageerimisele suunatud projektid. Tänu programmi „Kirde Noored” toetusele arenes temaatiliste seiklusmatkade suund: noored on nõus minema matkale isegi halva ilmaga, kui kavas on õppida valmistama taimeteed, teha lõket ilma tikkude ja tulemasinata, ehitada endale ööbimiskoht looduslikest materjalidest ja vesta põnevaid jutte piirkonnaga seotud sündmustest.
#000010